आजमगढ़. मुख्य चिकित्साधिकारी डा रवीन्द्र कुमार ने पिछले दिनों मेंहनगर स्थित गजोर गाँव में फैले डायरिया के मरीजों की स्थिति में उत्तरोत्तर सुधार होने और कोई नया मरीज नहीं मिलने पर संतोष व्यक्त किया। सीएमओ अपने विशेष औचक निरीक्षण अभियान के तहत् आज मेंहनगर स्थित उक्त गाँव के साथ साथ खरिहानी एवं चक्रपानपुर के सरकारी चिकित्सालयों का भी दौरा किया। चक्रपानपुर राजकीय मेडिकल कॉलेज के वार्ड में भी जाकर तहकीकात की।